26.11.2017
Абҵарамза 26 рзы Аԥсны Аҳәынҭқарра Ахада Рауль Ҳаџьымбеи Алада Уаҧстәылатәи Ареспублика Ахада Анатоли Бибилови инарҭбаау аиҿцәажәарақәа мҩаҧыргеит.
Аҧсуа ган аҟынтәи аиҿцәажәарақәа ирылахәын Ахада Иусбарҭа Аиҳабы Даур Аршба, Адәныҟатәи аусқәа рминистр Даур Ақаҩба, Аҵареи аҭҵаарадырреи рминистр Адгәыр Какоба, Ақыҭанхамҩа аминистр Даур Ҭарба.
Ауаҧс ган аҟынтәи иалахәын Ахада Иусбарҭа Аиҳабы Игор Козаев, Адәныҟатәи аусқәа рминистр Дмитри Медоев, Аҵареи аҭҵаарадырреи рминистр Натали Гассиева, Ақыҭанхамҩа аминистр Лев Пухаев.
Аофициалтә визит аҳәаақәа ирҭагӡаны Аҧсны Аҳәынҭқарра Аиҳабыреи Алада Уаҧстәылатәи Ареспублика Аиҳабыреи рыбжьара анапы рыҵаҩын Ақыҭанхамҩа аусхк аҟны аусеицуразы Аиқәшаҳаҭреи Аҧсны Аҳәынҭқарра Аиҳабыреи Алада Уаҧстәылатәи Ареспублика Аиҳабыреи рыбжьара Аҵареи аҭҵаарадырреи русхк аҟны аусеицуразы Аиқәшаҳаҭреи.